**Асем Капышева**


**(Астана, Казахстан)**

**ТОРҒАЙ ӨЗЕНІ АЛАБЫНЫҢ МАКРОГЕОЖҮЙЕСІ**

Торғай өзені алабының табиғи ландшафтысы өзінің құбылмалылығымен ерекшеленеді - бұнда орманды даладан шөлді жерлерге дейін кездеседі. Негізгі ландшафтыларына жазық дала мен шөлейіт жатады. Қарастырылып отырған аумақтың солтүстігінде орманды жерлер аз ауданды қамтыған. Жазықтық аудан аумағының барлық дерлік солтүстік аудандарының жартысын және оңтүстік-шығыс аудандарын түгел қамтиды. Аумақтың жазықтық жерлерінің барлығы ауыл-шаруашылық базасының негізі. Шөлейітті аудан оңтүстік-шығыс жағында орналасқан. Бұл аудан негізінен мал-шаруашылығына бейімделген. Торғай – [Шалқартеңіз](http://kk.wikipedia.org/w/index.php?title=%D0%A8%D0%B0%D0%BB%D2%9B%D0%B0%D1%80%D1%82%D0%B5%D2%A3%D1%96%D0%B7&action=edit&redlink=1) алабындағы өзен. Ұзындығы – 825 км. Су жинау алабы – 157 мың км2. [Қостанай облысындағы](http://kk.wikipedia.org/wiki/%D2%9A%D0%BE%D1%81%D1%82%D0%B0%D0%BD%D0%B0%D0%B9_%D0%BE%D0%B1%D0%BB%D1%8B%D1%81%D1%8B) [Жалдама](http://kk.wikipedia.org/wiki/%D0%96%D0%B0%D0%BB%D0%B4%D0%B0%D0%BC%D0%B0) және Қараторғай өзендері қосылған жерден басталып, [Ақтөбе облысындағы](http://kk.wikipedia.org/wiki/%D0%90%D2%9B%D1%82%D3%A9%D0%B1%D0%B5_%D0%BE%D0%B1%D0%BB%D1%8B%D1%81%D1%8B) [Қаракөл](http://kk.wikipedia.org/wiki/%D2%9A%D0%B0%D1%80%D0%B0%D0%BA%D3%A9%D0%BB) көліне 8 км жетпей тартылып қалады. Аңғары өзен басынан [Торғай ауылына](http://kk.wikipedia.org/wiki/%D0%A2%D0%BE%D1%80%D2%93%D0%B0%D0%B9_%D0%B0%D1%83%D1%8B%D0%BB%D1%8B) дейін кең, ені – 40–60 км, жиегі жайпақ, жайьлмасы тегіс, одан ені – 10– 60 м бірнеше өзектер тарап, терендігі 2-6 м қарасулар пайда болады. Арнасының ені 45–100 м, Торғай аулынан төменгі сағасына дейінгі өзен аңғары (ені – 5–10 км) Тосын құмы өңірінде, бірте-бірте жайылмасы 0,5–1,5 км-ге, ал арнасы 40 м-ге дейін тарылады. Ірі салалары:[Ырғыз](http://kk.wikipedia.org/wiki/%D0%AB%D1%80%D2%93%D1%8B%D0%B7), [Сарыторғай](http://kk.wikipedia.org/wiki/%D0%A1%D0%B0%D1%80%D1%8B%D1%82%D0%BE%D1%80%D2%93%D0%B0%D0%B9), Қайыңды, Өлкейек, [Қараторғай](http://kk.wikipedia.org/w/index.php?title=%D2%9A%D0%B0%D1%80%D0%B0%D1%82%D0%BE%D1%80%D2%93%D0%B0%D0%B9&action=edit&redlink=1), [Жалдама](http://kk.wikipedia.org/wiki/%D0%96%D0%B0%D0%BB%D0%B4%D0%B0%D0%BC%D0%B0). [Жауын-шашын](http://kk.wikipedia.org/wiki/%D0%96%D0%B0%D1%83%D1%8B%D0%BD-%D1%88%D0%B0%D1%88%D1%8B%D0%BD), ыза суынан толысады [1].

Қарастырылып отырған аумақда ең көп таралған қалдықтар палеоген және неоген қалдықтары. Топырағы негізінен құм-сазды, кей жерлерде тұзды қалдықтар кездеседі. Жазықтық кей жерлерде қалың әрі күшті үштік және төрттік жастағы қалдықтармен төселген. Үштік қалдықтар көбіне сазды және топырақты қабаттармен болса, кейінгі төрттік қалдықтар көлдік аллювиалды саздары мен құмдарынан тұрады. Топырақ құраушы негіз тұзды палеоген қалдықтарынан да, тұщы қалдықтардан да тұрады. Қазақтың ұсақ шоқысының батыс бөлігінің геологиялық құрылымы жоғарыда айтылған орографиялық аудандарға қарағанда күрделірек. Ол негізінен палеозой жастағы қалдықтардың орны. Төменгі бөліктерінде үштік және төрттік кезең қалдықтары, элювиальді, делювиальді, құмды-сазды пайда болулар кездеседі. Торғай шұңғымасында ені көптеген км-ге жететін, меридиан бағытында 450-500 км-ге созылған кенді жолақ жатыр. Аудан аумағында сонымен қатар көмірдің бай жатақтары (Жыланшық алабы) бар. Аталған ауданның топырақ жамылғысы топырақ типі мен оның механикалық құрамы бойынша әртүрлілігімен ерекшеленеді. Қарастырылып отырған ауданның солтүстігінде, орманды дала және дала зонасында қаратопырақ бүкіл ауданның шамамен 30 % алады. Шеткі солтүстік аудандарда шірікті және қарашірікті топырақ кең таралса, оңтүстікке қарай бұлар аз кездеседі. Бөлек жерлерде құмдар да кездеседі. Солтүстікке қарай қара-каштанды, ал оңтүстікке қарай ақшыл-каштанды топырақ болып келеді. Ең ылғалданған аудандарда сарғылт және қоңыр топырақ шоғырланған. Ең аз ылғалданған аудандарда тұзды, сорлы шөлдерде өсетін өсімдіктер таралған. Бұл жерлерде негізінен жусанды және жартылай бұталы өсімдіктер өседі. Өзен аңғарының түбінде тоған өсімдіктері бар жерлер тараған [2,3].

Торғай макрогеожүйесінің физикалық-географиялық белгілері жыраның батыс және шығыс беті литогендік негізінің әртүрлі генетикалығы болып табылады. Осылайша сол жағасы су бөліктерінің геожүйесі жалаңаш палеогендік тұнба шөгінділері жағдайында қалыптасады, ал оң жағасы силур девондық эффузивті жыныстар. Бұл топырақтар тұздану процесінде, геохимиялық тәртіпте өзіндік спецификаны құрайды және жер беті суларының йондық құрамдарына әсер етеді. Аймақ бұрындары біріккен, ал қазіргі кезде тарамдалған үстірт, көптеген жылғалармен кесілген, үздіксіз және маусымды су ағындары Арал теңізі қазан шұңқырларына бағытталған арналарды көрсетеді. Әлсіз тектоникалық емес қозғалыстар ағыс сиреуінінің бастапқы аймағын теңіз акваториясынан бөлшектейді. Плиоцен кезеңінде алап құрылды. Су көздері қазіргі уақытта Аралдың солтүстік құмды массивтерімен жоғалуда. Арал теңізімен байланыс жер асты су жолымен жүреді [4].



Негізгі алаптың табиғи кешендерін бірыңғай макрогеожүйеге біріктіретін физикалық-географиялық және геоэкологиялық ерекшеліктері төмендегідей:

а) алаптың бір мезгілде қалыптасуы, ежелгі террасалар мен ағынды ойыстарының баспалдақты сипатта болуында;

ә) жел және су эрозия өнімдерінің жинақталуына көмектесетін, абсолюттік белгілері төменде басты ағынды ойысының басым болуы;

б) жалпы географиялық ағыстың (геохимиялық, қатты заттар мен жүзбе бөлшектердің) бағыты ойыс сипаттағы жер бетінің жалпы еңістігімен сәйкес келуі;

в) антропогендік факторлардың геожүйелерге әсерінің қарқындылығы және олардың кері әсерлерге деген жауап реакциялары күшейеді, олардың өзін-өзі реттеу белгілеріне сәйкес келеді, ал өзін-өзі реттеу мен олардың орнықтылық дәрежесі климаттың аридтену процестерінің артуына байланысты төмендейді [5].

**Пайдаланылған әдебиеттер**

1. Сочава В.Б. Введение в учение о геосистемах. – Новосибирск.Наука,1978.-187с.
2. Маккавеев Н.И.Русло реки и эрозия в ее бассейне. Изд-во АН СССр,1955.
3. Джаналеева Г.М. Структурная организация геосистем речных бассейнов континентальных территорий. –Алматы. КазГУ, 1992.-267с.
4. Тютюнник Ю. Г. К методологии антропогенннооландшафтоведение // география и природных ресурсов. -1989. №4.
5. Мусабаева М.Н. Қуаңшылық аумақтың антропогенді географиялық жүйелердің қазіргі мәселелері // Ғасырлар тоғысындағы географияның теориялық және қолданбалы мәселелері. – Алматы. ҚазҰУ.

**Ғылыми жетекшісі:**

г.ғ докторы, профессор Мусабаева Меруерт Насурлаевна.